與客飲乾明寺東古梅下
作者：陳天麟
朝代：宋

paragraphs: 寥寥耆舊盡，欣欣花木新。
十梅亦老矣，手植知何人。
不種官路傍，社櫟同百春。
想當太平時，來者紛蹄輪。
我來幾世後，尋芳披棘榛。
眾枝疊玉蕊，光風卷香塵。
坐客稍稍醉，墜英欲成茵。
老圃亦後來，始園從誰詢。
淵明飲松下，故事良可遵。
飲散棄花去，明日迹已陳。